cyanic-selkie/wikianc huggingface dataset:
நன்னீரியல்
நன்னீரியலின் உப துறைகளான நிலத்தோற்ற நன்னீரியல் படிப்பில், நீர்வாழ் சுற்றுச்சூழல்கள் மற்றும் அதன் நீர்நிலைகளுக்கு இடையிலான தொடர்புகளை வெளிப்படையாக ஆராய்வதன் மூலம், இயற்கைக் கண்ணோட்டத்தைப் பயன்படுத்தி, சுற்றுச்சூழல் சூழலியலில், ஆய்வுகள்,நீரினை நிர்வகித்தல் மற்றும் நிலப்பரப்பு முன்னோக்கைப் பயன்படுத்தி இந்த சுற்றுச்சூழல் அமைப்புகளைப் பாதுகாக்க முயல்கிறது. சமீபத்தில், பூமி அமைப்பின் ஒரு பகுதியாக உலகளாவிய உள்நாட்டு நீரைப் புரிந்து பாதுகாத்துக் கொள்ள வேண்டியதுஅவசியம் ஆகிறது. உலகளாவிய நன்னீரியல் என்ற உப துறையை உருவாக்கியது. இந்த அணுகுமுறை உலகளாவிய உயிர் வேதியியல் சுழற்சிகளில் உள்நாட்டு நீர்வாழ் சுற்றுச்சூழல் அமைப்புகளின் பங்கு போன்ற உலகளாவிய அளவில் உள்நாட்டு நீரில் உள்ள செயல்முறைகளை நடைமுறைபடுத்துகிறது. நன்னீரியலில், நீர்வாழ் சூழலியல் மற்றும் உயிர்நீாியலுடன் நெருக்கமாக தொடர்புடையது, அவை நீர்வாழ் உயிரினங்களையும், உயிரற்ற சூழலுடனான தொடர்புகளையும் ஆய்வு செய்கின்றன. நன்னீர்-மையப்படுத்தப்பட்ட துறைகளுடன் (எ.கா., நன்னீர் உயிரியல்) நன்னீரியல் கணிசமான மேற்பொருந்துதல் இருந்தாலும், உள்நாட்டு உப்பு ஏரிகளைப் பற்றிய படிப்பும் இதில் அடங்கும்.
வரலாறு
ஜெனோவா ஏரி பற்றிய தனது ஆய்வுகளுடன் இந்தத் துறையை நிறுவிய, பிரான்சுவா-அல்போன்ஸ் ஃபோரல் (1841-1912) என்பவரால் நன்னீரியல் என்ற சொல் உருவாக்கப்பட்டது. இத்துறையில் ஏற்பட்ட ஆர்வம் விரைவாக விரிவடைந்தது. இதனால் 1922, ஆகஸ்டில் தீன்மேன் ( ஜெர்மன் விலங்கியல் நிபுணர்) மற்றும் ஐனார் நாமன் (சுவீடன் நாட்டு தாவரவியலாளர்) பன்னாட்டு சமூக நன்னீரியலகத்தோடு இணைந்து நிறுவியது. ஃபோரலின் நன்னீரியலின் அசல் வரையறை, "ஏரிகளின் கடல்சார்வியல்", அனைத்து உள்நாட்டு நீர்நிலைகளையும் ஆய்வு செய்வதற்காக விரிவுபடுத்தப்பட்டது. மேலும் பைக்கால் ஏரி குறித்த பெனடிக்ட் டைபோவ்ஸ்கியின் ஆய்வு செல்வாக்கைப் பெற்றது.
ஆரம்பகாலத்தில், அமெரிக்கவில் அமெரிக்க அறிவியலாளர்கள் சி. ஈவ்லின் கட்சின்சன் மற்றும் எட் டீவி ஆகியோர் நன்னீராய்வாளர்களாவர். விச்கான்சின்-மாடிசன் பல்கலைக்கழகத்தில், எட்வர்ட் ஏ. பிர்ச், சான்சி சூடே மற்றும் ஆர்தர் டி. கச்லர் ஆகியோர் நன்னீரியல் மையத்தின் வளர்ச்சிக்கு பங்களித்தனர்.
இயற்பியல் பண்புகள்
நீர்வாழ் சுற்றுச்சூழல் அமைப்புகளின் இயற்பியல் பண்புகள் வெப்பம், நீரோட்டங்கள், அலைகள் மற்றும் சுற்றுச் சுழலில் நிலவும் பிற பருவகால தட்ப வெப்ப பரவலால் தீர்மானிக்கப்படுகின்றன. ஒரு நீரின் உருவகமானது எவ்வகையில் அமைந்துள்ளது என்றும் (ஏரி, நதி, நீரோடை, ஈரநிலம், கரையோரம் போன்றவை) மற்றும் நீரைச் சுழ்ந்துள்ள பூமியின் அமைப்பையும் பொறுத்தது. உதாரணமாக, ஏரிகள் அவற்றின் உருவாக்கத்தால் வகைப்படுத்தப்படுகின்றன. மேலும் ஏரிகளின் மண்டலங்கள் நீரின் ஆழத்தைப் பொருத்து வரையறுக்கப்படுகின்றது. ஆறு, நீரோடை அமைப்பானது, இப்பகுதியின் அடிப்படை புவியியல் மற்றும் நீரின் பொதுவான வேகம் ஆகியவற்றால் தீர்மானிக்கப்படுகிறது. நன்னீரியலின் ஆய்வுக்குள் வரும் மற்றொரு வகை நீர்வாழ் அமைப்பு கழிமுகங்களாகும்.
ஒளி இடைவினைகள்
ஒளி மண்டலப்படுத்தல் என்பது சூரிய ஒளியானது நீரில் ஊடுருவி ஒரு நீரின் கட்டமைப்பை எவ்வாறு பாதிக்கிறது என்பதைக் குறிப்பதாகும். இந்த மண்டலங்கள் ஒரு ஏரி போன்ற நீர்வாழ் சுற்றுச்சூழல் அமைப்புகளுக்குள் பல்வேறு நிலைகளில் உற்பத்தித்திறனை கொண்டது என வரையறுக்கின்றன. உதாரணமாக, சூரிய ஒளி எவ்வளவு ஆழம் வரை நீரில் ஊடுருவக்கூடியது என்பதைப் பொருத்து தான் அந்நீரில் தாவர வாழ்க்கை அமைகிறது. இதையே ஒளி மண்டலம் என்று அழைக்கப்படுகிறது. மீதமுள்ள சூரிய ஒளி புகாத ஆழமான மற்றும் தாவர வளர்ச்சி இல்லாத நீர்ப் பரப்பினை ஒளியற்ற மண்டலம் என்று அழைக்கப்படுகிறது.
வெப்ப அடுக்கு
ஒளி மண்டலத்தைப் போலவே, வெப்ப அடுக்கு அல்லது வெப்ப மண்டலமாக்கல் என்பது ஏரியின் பல்வேறு அடுக்குகளின் வெப்பநிலையின் அடிப்படையில் நீர்வாழ் அமைப்பினுள் நீரினை பல்வேறு தொகுப்புகளாக பிரிக்கும் ஒரு வழியாகும். குறைந்த அலைகளை கொண்ட நீர், அதிகளவில் ஒளி ஊடுருவிச் செல்லக்கூடியது. இதனால் வெப்பமானது தண்ணீரில் ஆழம் வரை செல்கிறது. நீர் அடுக்கில் ஆழம் அதிகரிக்க அதிகரிக்க வெப்பம் அதிவேகமாக குறைகிறது. எனவே நீர் மேற்பரப்புக்கு அருகில் வெப்பமாக இருக்கும். ஆனால் கீழ்நோக்கி நகரும்போது படிப்படியாக குளிராக இருக்கும். ஒரு ஏரியில் வெப்ப அடுக்கை மூன்று முக்கிய பிரிவுகளாக வரையறுக்கப்படுகிறது. இளம்சூட்டு நீரகம் நீரின் மேற்பரப்புக்கு மிக அருகில் உள்ளது மற்றும் நீரின் மேற்பரப்பை சூடேற்ற நீண்ட மற்றும் குறுகிய அலை கதிர்வீச்சை உறிஞ்சுகிறது. குளிரான மாதங்களில், காற்றின் வெட்டு நீர் மேற்பரப்பை குளிர்விக்க பங்களிக்கும். வெப்பநிலைச் சரிவு என்பது நீர் நெடுவரிசையில் உள்ள ஒரு பகுதி. அங்கு நீர் வெப்பநிலை விரைவாக குறைகிறது. கீழ் அடுக்கு குறைவெப்ப அடிநிலை நீர் ஆகும். இது குளிர்ந்த நீரைக் கொண்டிருக்கிறது. ஏனெனில், அதன் ஆழம் சூரிய ஒளி உள் ஊடுருவதைத் தடுக்கிறது.
வேதியியல் பண்புகள்
நீர்வாழ் சுற்றுச்சூழல் அமைப்புகளில் நீரின் வேதியியல் கலவை இயற்கை பண்புகள் மற்றும் செயல்முறைகளின் கீழ்க்கண்டவற்றைக் கொண்டு கட்டுப்படுத்தப்படுகிறது. அவை மழைப்பொழிவு, அடியில் தங்கியுள்ள உள்ள மண் மற்றும் அடிவாரத்தில் உள்ள நீர்நிலைகள், அரிப்பு, ஆவியாதல் மற்றும் வண்டல் போன்றவையாகும். அனைத்து நீர் நிலைகளும் கரிம மற்றும் கனிம கூறுகள் மற்றும் சேர்மங்களின் ஒரு குறிப்பிட்ட கலவையைக் கொண்டுள்ளன. உயிரியல் வினைகள் நீரின் வேதியியல் பண்புகளைப் பாதிக்கின்றன. இயற்கை செயல்முறைகளுக்கு மிக அதிகமாகவே, மனித நடவடிக்கைகள் நீர்வாழ் அமைப்புகளின் வேதியியல் கலவை மற்றும் அவற்றின் நீர் தரத்தை கடுமையாகப் பாதிக்கின்றன
மேற்கோள்கள்
பகுப்பு:ஏரிகள் பகுப்பு:நீர்
சோ. பரஞ்சோதி
'''சோ. பரஞ்சோதி''' (பிறப்பு சனவரி 16 1942) மலேசியாவில் எழுத்தாளர்களுள் ஒருவராவார். தொலைக்காட்சி நாடகத் தயாரிப்பாளரும், இயக்குநருமான இவர் தமிழ் இளைஞர் மணிமன்றத்தை ஆரம்பகாலங்களில் வளர்த்தவர்களில் ஒருவரும், புகழ் பெற்ற வானொலி தொலைக்காட்சி நடிகரும், இந்து சங்கத் தொண்டில் ஈடுபாடு கொண்டவரும், மலேசிய இந்து சங்கத்தின் தேசியச் செயலாளருமாவார்.
எழுத்துத் துறை ஈடுபாடு
1961 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், வானொலி, தொலைக் காட்சி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள்
நெளகாங் மக்களவைத் தொகுதி
நெளகாங் மக்களவைத் தொகுதி (Nowgong Lok Sabha constituency) அசாம் மாநிலத்தின் 14 மக்களவைத் தொகுதிகளுள் ஒன்றாகும்.
சட்டமன்றத் தொகுதிகள்
இம்மக்களவைத் தொகுதியில் மொத்தம் 9 சட்டமன்ற தொகுதிகள் அடங்கியுள்ளன. அவை:
மேற்கோள்கள்
பகுப்பு:அசாம் மக்களவைத் தொகுதிகள்
இலத்தீன்
இலத்தீன் (Latin) என்பது இந்திய-ஐரோப்பிய மொழிக் குடும்பத்தைச் சேர்ந்த தொல்புகழ் பெற்ற மொழி ஆகும். இன்று இது பெரும்பாலும் வழக்கற்ற மொழியாக இருக்கிறது. ஆனால் கத்தோலிக்க மதத்தின் குருவாகிய போப்பாண்டவர் வாழும் வாட்டிகன் நகரத்தின் ஆட்சி மொழிகளுள் இதுவும் ஒன்று ஆகும். இது முதலில் இத்தாலி தீபகற்பத்தில் உள்ள உரோம் நகரத்தைச் சுற்றியுள்ள பகுதிகளில் பேசப்பட்டது.
உரோமானியப் பேரரசின் காலத்தில், ஆட்சி மொழியாகவும், கிறித்துவ மத வழிபாடுகளில், முக்கிய மொழியாகவும், மேற்குலக நாடுகளில், கற்றோர்களின் மொழியாகவும் திகழ்ந்தது. இத்தாலியில் சுமார் கி.மு 900 ஆண்டுகளில், இடைபர் ஆற்றங்கரைப் பகுதியாகிய இலத்தீனம் என்னும் பகுதியில் குடியேறிய வடக்கு ஐரோப்பியர்கள் அங்கிருந்த இந்தோ-ஐரோப்பிய மொழிக் குடும்பத்தைச் சாராத எற்றசுக்கன் (Etruscan) மொழி பேசுவோருடனும், இந்தோ ஐரோப்பிய மொழியாகிய கெலிடிக்குமொழி பேசுவோருடனும், தெற்கே வாழ்ந்த கிரேக்க மொழி பேசுவோருடனும் கலந்து இலத்தீன் நாகரிகம் தோன்றியது.
சுமார் கி.மு. 100 முதல் கி.பி. 100 வரையிலான காலப்பகுதிகளில் இலத்தீன் மொழியானது வளம் பெற்ற செம்மொழியாக உருவெடுத்தது. இலத்தீன் மொழியில் நெடுங்கணக்கு அகரவரிசையானது எற்றசுக்கன் மொழி மற்றும் கிரேக்க மொழிகளில் இருந்து பெறப்பட்டதாகும். எற்றசுக்கன் மொழியில் இருந்த 26 எழுத்துக்களில் 21 எழுத்துக்களைப் பெற்றுப் பின்னர் கிரேக்க நாட்டை வென்ற பிறகு சுமார் கி.மு 100இல் Y, Z ஆகிய இரண்டு எழுத்துக்களையும் சேர்த்து மொத்தம் 23 எழுத்துக்களாக உருக்கொண்டது. இன்று ஆங்கிலம், செருமன், பிரெஞ்சு ஆகிய மேற்கு ஐரோப்பிய மொழிகள் இலத்தீன் எழுத்துக்களைத்தான் பயன்படுத்துகின்றன.
இன்று, பல மாணவர்கள், அறிஞர்கள் கத்தோலிக்க குருமார்கள் மற்றும் உறுப்பினர்கள் பேசும் இலத்தீன் ஒரு சரளமான மொழியாகும். அது ஆரம்ப, இடைநிலை, உயர்நிலை, மேல்நிலை, பட்டப் படிப்புநிலை, ஆய்வுநிலை, என அனைத்து வகைக் கல்வி நிறுவனங்கள் மூலம் உலகம் முழுவதும் பரவி உள்ளது.
பழைய இலத்தீன்
இலத்தீன் மொழி முதலில் அறியப்பட்ட வடிவம் பழைய இலத்தீன் ஆகும். இது உரோமப் பேரரசு முதல் மத்திய உரோமைக் குடியரசு காலம் வரை வாழ்ந்த மக்களால் பயன்படுத்தப்பட்டு வந்தது. தொல்லியல் துறையினரால் கண்டெடுக்கப்பட்ட இரண்டு கல்வெட்டுகள் மூலமும், சில முந்தைய கால நடைமுறை இலத்தீன் இலக்கிய படைப்புகள் மற்றும் பிளாடசும் (Plautus) தேரனசும் (Terence) எழுதிய நகைச்சுவைத் தொகுப்புகள் மூலமும் இதன் தொன்மைத் தன்மை உறுதிப்படுத்தப்படுகின்றது. இலத்தீன் எழுத்துக்கள் எற்றுசுகன் எழுத்துக்களிலிருந்து உருவானவை. இது பூத்திரொஃபெடான் (boustrophedon) எனப்படும் வலதுபுறத்தில் இருந்து இடதுபுறம் நோக்கி எழுதும் முறையில் எழுதப்பட்டு வந்தது. பின்னர், இடதுபுறத்தில் இருந்து வலதுபுறம் நோக்கிச் செல்லும் முறையில் மாற்றப்பட்டது.
பாரம்பரிய இலத்தீன்
குடியரசின் பிற்பகுதியிலும், பேரரசின் ஆரம்பகாலங்களிலும், ஒரு புதிய பாரம்பரிய இலத்தீன் மொழி உருவானது. சிறந்த பேச்சாளர்களின் பேருரைகள், உரைஞர்களின் உரைநடைகள், இலக்கியவாதிகளின் பெரும் இலக்கியப் படைப்புகள், கவிஞர்களின் கவிதைகள், வரலாற்றாசிரியர்களின் வரலாற்று ஆய்வறிக்கைகள், எழுத்தாளர்களின் எழுத்தோவியங்கள், படைப்பாற்றல் மிக்கோரின் நனவு உருவாக்கங்கள் போன்றவை சொல்லாட்சிக் கல்லூரிகளில் கற்றல் பொருளாகப் பயன்படுத்தப்பட்டன. இவை கற்போரிடையே இலக்கண அறிவை வளர்த்தன. கற்போரின் உணர்வைக் கிளர்ந்தெழச் செய்தன. இவை முறைசாரா மொழிக் கல்வி அல்லது பயிற்சி நிறுவனங்களாகவும், புணர்கூட்டு கல்விச்சாலைகளாகவும் செயல்பட்டு வந்தன. இவை கல்வி கற்ற பேராசிரியர்களால் ஈகை உணர்வுடன் தொடர்ச்சியாக நன்கு பராமரிக்கப்பட்டன. இத்தகைய நிறுவனங்கள் தற்கால இலக்கண வழிமுறைக் கற்றல் பிரிவுகளுக்கு வேர்களாக அமைந்தன.
தற்போதைய மொழிகளில் இலத்தீனின் செல்வாக்கு
ஆங்கில மொழியில் பொதுவான பல்லசைச் சொற்களில் பல, இலத்தீன் மொழியிலிருந்து, பழைய பிரெஞ்சு மொழியின் ஊடாக ஆங்கிலத்திற்குச் சென்றவை. புராதன கற்பனைக் கதைகள், வீரகாவியங்கள், காதல் கற்பனைத் தொகுப்புகள் போன்றவற்றில் காணப்படும் சொற்குவியலில் 59% ஆங்கில வார்த்தைகளும் 20% செருமானிய வார்த்தைகளும் மேலும் 14% இடச்சு வார்த்தைகளும் இடம் பெற்றுள்ளன. இவை அனைத்தும் இலத்தீன் மொழியில் இருந்து தோன்றியவை. கலவை அல்லாத மற்றும் பெறப்படாத வார்த்தைகள் சேர்க்கப்படுமானால் இந்த புள்ளிவிவரங்கள் வியத்தகு அளவில் மேலும் உயரும்.
இலத்தீன் மொழியை ஒப்பிட்டு பிற மொழிகளில் புராதனக் கற்பனைக் கதைகள், வீரகாவியங்கள், காதல் கற்பனைத் தொகுப்புகள் போன்றவற்றில் காணப்படும் சொற் குவியல்களில், ஒலியியல், சொல் வடிவ மாற்றங்கள், குரல் ஏற்ற இறக்கங்கள், சொற்பொழிவுகள், உரையாடல்கள், சொற்களின் மூலம் எண்ணங்களைப் பரிமாறல், தொடரியல் நிரல்தொடரிகள், வழிமுறைத் தொடரமைப்புகள், சொற்றொடரியல்கள், சொற்தொகுதிகள், ஒலிவேறுபாடுகள், ஒலியழுத்தங்கள் போன்ற கூறுகளின் அடிப்படையில் ஓர் ஆய்வு மேற்கொள்ளப்பட்டது, இந்த ஆய்வின் முடிவுகள்: இந்த ஆய்வு இலத்தீன் மொழியை ஒப்பிட்டு மேற்கொள்ளப்பட்ட ஆய்வு. எனவே, பிற மொழிகள் இலத்தீனிலிருந்து எந்த அளவிற்கு வேறுபட்டுள்ளது என்பதை அறிய முடியும். இம்முடிவுகளில், சதவிகித அளவு அதிகமாக இருப்பின் அது இலத்தீனிலிருந்து அதிக அளவு பயன்பாட்டு விலக்கம் கொண்டுள்ளது என்று பொருள்.
இலத்தீன் மெய்யெழுத்துகள்
பாரம்பரிய இலத்தீன் மெய்யெழுத்துகள் பின்வரும் அட்டவணையில் காட்டப்பட்டுள்ளன:
உள்ளீடற்ற சொற்றொடர்கள்
thumb|right|இடியுனோசு (Duenos) கல்வெட்டு - பழைய இலத்தீன் எழுத்துக்களுக்கு முந்தைய - அறியப்பட்ட இலத்தீன் எழுத்து வடிவங்கள் - கி.மு. 6 ம் நூற்றாண்டு
இலத்தீன்மொழியில், அசையழுத்தம் மிக்க உச்சரிப்புகளை எங்கு அதிக அளவு வலியுறுத்தப்பட வேண்டுமோ, அந்த இடங்கள் உள்ளீடற்ற சொற்றொடர்களால் குறிக்கப்படுகின்றன. இலத்தீன் மொழியில், பெரும்பாலான வார்த்தைகளில் இறுதி அசைக்கு முந்தைய அசை ஒலியழுத்தம் கொடுத்து அழுத்திக் கூறக்கூடிய அசையாக இருக்கும். இந்த அசை இலத்தீன் மொழியில், பெனெல்லுடீமா (இறுதியிலிருந்து இரண்டாவது - paenultima) அல்லது சில்லபா பெனெல்லுடீமா (இறுதியிலிருந்து இரண்டாவது அசை - syllaba paenultima)] என்று அழைக்கப்படும். இம்மொழியில் ஒரு சில வார்த்தைகளில் இறுதி அசையிலிருந்து மூன்றாவது அசையானது அழுத்தக் குறியுடன் உறுத்திக் கூற வேண்டி இருக்கும். இந்த அசை இலத்தீன் மொழியில், ஆன்டிபெனெல்லுடீமா (இறுதியிலிருந்து மூன்றாவது - antepaenultima) அல்லது சில்லபா ஆன்டிபெனெல்லுடீமா (இறுதியிலிருந்து மூன்றாவது அசை - syllaba antepaenultima)] என்று அழைக்கப்படும்.
- வணக்கம்
- வாழ்த்துக்கள்
- சென்றுவருகிறேன்
- கவனமாக இரு / எச்சரிக்கையாக இரு
- நல்வரவு
- எப்படி இருக்கிறீர்கள்?
- நல்லது / நன்று
- தயவு செய்து
- நான் நலமாக இருக்கிறேன்
- தீய / கெட்ட / பழுதுள்ள
- நான் நன்றாக இல்லை
- ஆம் / ஆமாம் / சரி
- இல்லை / கிடையாது
- தங்களுக்கு நன்றி
- தங்களுக்கு மிகவும் நன்றி
- தங்களுக்கு மிக்க நன்றி
- நீங்கள் வரவேற்கப்படுகிறீர்கள்
- உங்கள் வயது என்ன?
- 25 வயது ஆகிறது
- நீங்கள் பேசுவீர்களா ...
- இலத்தீன்?
- கிரேக்கம்?
- ஆங்கிலம்?
- இத்தாலிய மொழி?
- பிரெஞ்சு மொழி?
- எசுப்பானிய மொழி?
- போர்த்துகீசிய மொழி?
- செருமன் நாட்டு மொழி?
- சீன நாட்டு மொழி?
- சப்பானிய மொழி?
- கொரிய மொழி?
- அரபி மொழி?
- பெருசிய மொழி?
- இந்தி?
- உருசியநாட்டு மொழி ?
- இங்கிலாந்தின் வெல்சு பகுதி மொழி?
- கழிப்பறை எங்கே உள்ளது?
- நான் உன்னை காதலிக்கிறேன்
மேற்கோள்கள்
பகுப்பு:இலத்தீன் பகுப்பு:எசுப்பானிய மொழிகள்
எபினேசர் கோப் மார்லி
எபினேசர் கோப் மார்லி (Ebenezer Cobb Morley) (பிறப்பு 16 ஆகத்து 1831 - இறப்பு 20 நவம்பர் 1924) ஒரு ஆங்கிலேய விளையாட்டு வீரர் மற்றும் நவீன காற்பந்து விளையாட்டு மற்றும் காற்பந்துச் சங்கம் ஆகியவற்றை உருவாக்கியத் தந்தை என்றும் அறியப்படுகிறார்.
மார்லி, இங்கிலாந்தில் உள்ள 10,கார்டன் சுகயர், பிரின்சஸ் தெரு, ஹல் என்ற இடத்தில் பிறந்தார். இங்கு தனது 22 வது வயது வரை வாழ்ந்து வந்தார். பிறகு இவர் 1858 ஆம் ஆண்டில் பார்ன்ஸ் நகரத்திற்கு குடிபெயர்ந்தார். இங்கு பார்ன்ஸ் சங்கம் மற்றும் காற்பந்துச் சங்கம் ஆகியவற்றை 1862 ஆம் ஆண்டில் உருவாக்கினார். 1863 ஆம் ஆண்டு மோர்ட்லேக்கை சார்ந்த சங்கத்தின் தலைவராக பெல் லைஃப் நாளிதழில் காற்பந்து விளையாட்டிற்கு என ஒரு நிர்வாக அமைப்பு வேண்டும் என்று முன்மொழிகிறார். இதுவே (Freemasons' Tavern ) தச்சர்களின் சத்திரத்தில் நடைபெற்ற முதல் காற்பந்து சங்கக் கூட்டத்திற்கு அடிப்படையாக அமைந்தது.
இவர் காற்பந்துச் சங்கத்தின் (FA) முதல் செயலாளராகவும் (1863-1866) மற்றும் அதன் இரண்டாவது தலைவராகவும் (1867-1874) இருந்தார் மற்றும் பார்ன்ஸ் நகரில் அவரது வீட்டில் காற்பந்து விளையாட்டின் முதல் விதிகளை உருவாக்கினார்.
மேற்கோள்கள்
பகுப்பு:1831 பிறப்புகள் பகுப்பு:1924 இறப்புகள் பகுப்பு:காற்பந்தாட்ட மேலாளர்கள்
பையூர் தேவகிரிஸ்வரர் கோயில்
பையூர் தேவகிரிஸ்வரர் கோயில் தமிழ்நாட்டில் கள்ளக்குறிச்சி மாவட்டம், பையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குற்றம் கடிதல்
குற்றம் கடிதல் தமிழில் வெளிவந்த திரைப்படமாகும். முற்றிலும் புதுமுகங்களே நடித்துள்ள இந்த திரைப்படத்தை ஜே. சதீசுக் குமாரும் கிறிஸ்டி சிலுவப்பனும் தயாரிக்க, ஜி. பிரம்மா இயக்கியுள்ளார். இதில் சிறுவன் அஜய், இராதிகா பிரசித்தா, சாய் இராஜ்குமார், பாவெல் நவகீதன் ஆகியோர் நடித்துள்ளனர்.
இத்திரைப்படத்தில் வெவ்வேறு வாழ்க்கைத்தரங்களில் வாழும் மனிதர்கள் குறித்தும் ஓர் எதிர்பாராத நிகழ்வு இவர்களை எவ்வாறு பாதிக்கின்றது என்பதையும் மையப்படுத்தியுள்ளது. நாடகப்பாணியில் திரைக்கதை  அமைக்கப்பட்டுள்ளது. இத்திரைப்படத்தின் தலைப்பு, ‘குற்றம் கடிதல்’ திருக்குறளின் 44ஆவது அதிகாரத்திலிருந்து எடுக்கப்பட்டுள்ளது; இந்த அதிகாரத்தில் திருவள்ளுவர் குற்றமிழைப்பதை தவிர்க்க வலியுறுத்துகின்றார்.
2014ஆம் ஆண்டுக்கான தேசிய திரைப்பட விருதுகளில் தமிழ் திரைப்படத்திற்கான சிறந்த திரைப்படமாக இது தேர்ந்தெடுக்கப்பட்டுள்ளது.
திரைப்பட விழாக்கள்
மார்ச் 24, 2015இல் இத்திரைப்படத்திற்கு 62ஆவது தேசிய திரைப்பட விருதுகளில் தமிழில் சிறந்த திரைப்படத்திற்கான விருது அறிவிக்கப்பட்டுள்ளது.
16ஆவது மும்பை திரைப்பட விழாவில் ஆயிரத்தில் ஒருவன், ஆரண்ய காண்டம் திரைப்படங்களுடன் திரையிடத் திட்டமிடப்பட்டுள்ளது. ‘இந்தியத் திரைப்படங்களின் புதிய முகங்கள்’ பகுப்பில் இவை வேறு நான்கு திரைப்படங்களுடன் போட்டியிடுகின்றன.
16ஆவது சிம்பாப்வே பன்னாட்டுத் திரைப்பட விழாவில் பங்கேற்க தேர்ந்தெடுக்கப்பட்டுள்ள ஒரே தமிழ் திரைப்படமாக குற்றம் கடிதல் விளங்குகின்றது.
நவம்பர் 20, 2014 முதல் நவம்பர் 30, 2014 வரை நடந்த கோவாத் திரைப்படவிழாவில் இந்தியப் பனோரமாவில் திரையிடப்பட்ட ஒரே தமிழ்படமாகவும் இது இருந்தது. 12ஆவது சென்னைத் திரைப்படவிழாவில் கடைசி நாளன்று முன்னோட்டமாக வெளியிடப்பட்ட இத்திரைப்படத்திற்கு சிறந்த தமிழ்படம் என்ற விருது கிடைத்தது.
மேற்சான்றுகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
தமிழ்த் திரைப்படங்களின் பட்டியல், 1992
பகுப்பு:தமிழ்த் திரைப்படங்களின் பட்டியல்கள் பகுப்பு:1992 தமிழ்த் திரைப்படங்கள்
திருக்கூடலூர் ஜெகத்ரட்சகப் பெருமாள் கோயில்
திருக்கூடலூர் ஜெகத்ரட்சகப் பெருமாள் கோயில் தஞ்சாவூர் மாவட்டத்திலுள்ள அமைந்துள்ள வைணவக்கோயிலாகும்.
அமைவிடம்
இக்கோயில் திருவையாறு-கும்பகோணம் சாலையில கிழக்கே 11 கிமீ தொலைவில் அமைந்துள்ளது.
இறைவன், இறைவி
இக்கோயிலில் உள்ள மூலவர் ஜெகத்ரட்சகப் பெருமாள் என்றும் வையங்காத்த பெருமாள் என்றும் அழைக்கப்படுகிறார். அவர் பூமிதேவி, நீலாதேவியுடன் நான்கு கரங்களோடு நின்ற நிலையில் கிழக்கு நோக்கி காணப்படுகிறார். வலது கரத்தில் செங்கோல் ஏந்திய நிலையில் உள்ளதால் உய்யவந்தான் என்றும் அழைக்கின்றனர்.
சிறப்பு
தேவர்கள் நந்தக முனிவருடன் வந்து பெருமாளை வணங்கியதால் இக்கோயில் திருக்கூடலூர் என்றழைக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:வைணவ தலங்கள்
எஸ். சிங்காரவடிவேல்
'''எஸ். சிங்காரவடிவேல்''' (7 மார்ச், 1937 - 31 சனவரி 2022) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1984 மற்றும் 1989 ஆகிய ஆண்டுகளில் நடந்த மக்களவைத் தேர்தல்களில், தஞ்சாவூர் தொகுதியிலிருந்து, இந்திய தேசிய காங்கிரசு வேட்பாளராக,லோக் சபாவுக்கு தேர்ந்தெடுக்கப்பட்டார்.
இவர் திருவாரூர் மாவட்டத்தில் உள்ள மன்னார்குடி வட்டாரத்தில் எடமேலையூர் கிராமத்தில் S.K. சிவானந்தம் சாளுவர் அவர்களுக்கு மகனாக 1937 மார்ச் 17 இல் பிறந்தார். தமிழக அரசு 2012 ஆம் ஆண்டு பெருந்தலைவர் காமராஜர் விருது வழங்கி கௌரவித்தது.
இறப்பு
கொரோனா தொற்றால் பாதிக்கப்பட்ட இவர், தஞ்சாவூர் தனியார் மருத்துவமனையில் சிகிச்சை பெற்று வந்த நிலையில் சிகிச்சை பலனின்றி, சனவரி 31, 2022 அன்று காலமானார்.
ஆதாரங்கள்
பகுப்பு:1934 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:2022 இறப்புகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:6வது மக்களவை உறுப்பினர்கள் பகுப்பு:கொரோனாவைரசுத் தொற்றினால் இறந்தவர்கள்
அணு ஆயுதப்போர் நடவடிக்கை
அணுவாயுதப் போர் (Nuclear warfare) அல்லது அணு ஆயுதப்போர் நடவடிக்கை என்பது போர்த்திறஞ்சார்ந்த விமானங்கள் வழியாகவும், செல்லும் வழியைக் கட்டுப்படுத்திச் செலுத்தப்படும் ஏவுகணைகள் (guided missiles) வழியாகவும், பூமியைச் சுழன்று வரக்கூடிய துணைக் கோள்கள் (Earth satilites) வழியாகவும் அல்லது வேறு எந்த போர்த்திறம் சார்ந்த, எடுத்துச் சென்று வழங்கிடும் அமைப்புகள் (Strategic delivery systems.) வழியாகவும், அணு குண்டுகள் கொண்டு செல்லப்பட்டு வீசப்படுவதாகும்.இது அணுக்கருப் படைக்கலங்களை வைத்திருப்பதற்கான கோட்பாட்டுநிலை படைத்துறைப் பூசல் அல்லது ஆயத்தநிலை அரசியல் செயல்நெறிமுறை ஆகும். அணுவாயுதங்கள் பெருந்திரள் மக்களைக் கொல்லும் ஆய்தங்களாகும்; மரபான போர் நடவடிக்கைகளை ஒப்பிடும்போது, இவை மிகக் குறுகிய நேரத்தில் பேரழிவையும் நெடுங்காலத் தொடர்கதிர்வீச்சுப் பொழிவு விளைவுகளையும் தரவல்லன. அணுகுண்டு வெடிப்புக்குப் பிறகு பொழியும் அல்லது விடுவிக்கப்படும் அணுக்கருக் கதிவீச்சு நெடுங்கால விளவுகளைக் கொண்டிருக்கும். இது மேலும் "அணுக்கருக் கூதிர்காலம்",   அணுக்கரு வற்கடம்(பஞ்சம்), சமூகக் குலைவு போன்ற துனைவிளைவுகளுக்கும் வழிவகுக்கும். பனிப்போர்க் கால அணுவாயுத இருப்புகள் உலக வெப்ப அணுக்கருப் போருக்கு வழிவகுத்துவிடு வாய்ப்புள்ளன ஆகும் ; ஏன் இப்போதுள்ள சிறு சிறு அணுப்படைக்கலங்களும் கூட, முழுமாந்தரின அழிவு போன்ற பல பேரிடர்களை உருவாக்கிவிட வல்லன.
இதுநாள் வரை, ஆயுதப்போராட்டத்தில் அணுவாயுதங்களைப் பயன்படுத்தியது, 1945 இல் ஈரோழ்சிமா, நாகசாகி மீது அமெரிக்கா அணுகுண்டுகள் வீசியது மட்டுமே. "சிறுபையன்" எனும் பெயரில் ஓர் யுரேனிய அணுகுண்டு1945, ஆகத்து 6 இல் யப்பானிய நகரமான ஈரோழ்சிமா மீது வெடிக்கப்பட்டது. மூன்று நாள்களுக்குப் பிறகு,கஆகத்து 9 இல் " குண்டன்" எனும் பெயரில் ஒரு புளூட்டோனிய அணுகுண்டு யப்பானிய நகரமாண நாகசாகி மீது வெடிக்காப்பட்டது. இந்த இரு அணுகுண்டு வெடிப்புகளில் தோராயமாக 200,000 பேர் இறந்துவிடானர். இதனால், யப்பான் அடிபணிந்து விட்டதால், போரில் மீண்டும் அணுவாயுதம் எதையும் பயன்படுத்தவொட்டாமல் செய்தது.
அருவி (இதழ்)
அருவி இலங்கை கொழும்பிலிருந்து வெளிவந்த ஒரு மாதாந்த இதழாகும்.
அணு ஆயுதப்போர் நடவடிக்கை
சோவியத் ஒன்றியம் 1991 இல் கலைக்கப்பட்டு ப் பனிப்போர் முடிவுற்றதும், இருபெரும் வல்லரசுகலுக்கிடையிலான அணுவஔதப் போர் அச்சுறுத்தல் பொதுவாக குறைந்துவிட்டதாக கருதப்பட்டது. இதிலிருந்து, அணுவாயுதங்கள் சார்ந்த அக்கறை, அணுவாய்தப் பெருக்கத்தால் பகைநாடுகளைடையிலான அணுவாயுதப் போரைத் தவிர்ப்பதிலும் அணுவாயுத அச்சுறுத்தல்வாதத்திலுமே கவனம் செலுத்தியது. என்றாலும், உருசிய்ய உக்கிரைன் மீது முற்றுகையிட்ட பிறகு, அணுவாயுதப் போர் மீளெழுச்சி காணலானது.
அருவி (இதழ்)
வெளியீடு
அருவி வெளியீட்டகம் 196, புதிய சோனகர்தெரு. கொழும்பு 12
அணு ஆயுதப்போர் நடவடிக்கை
1947 இல் இருந்து, அணுவியலாளரது செய்தியிதழ், பேரழிவுநாள் கடிகார நேர அமைவு உலகம் அணுக்கருப் போருக்கு எவ்வளவு நெருக்கமாக வந்துவிட்டது என நெடுநோக்கோடு கணித்துவருகின்றது. இது 1953 இல் அமெரிக்காவும் சோவியத் ஒன்றியமும் நீரகக்(ஐதரசன்) குண்டுகளை வெடித்துச் சோதித்ததும் மிக உய்ர்நெருக்கடியுற்று, பேரழிவுநாள் கடிகார நேர அமைவு நள்ளிரவுக்கு முன்னதாக இருமணித்துளிகளாக அமைந்தது. பின்னர், இது 2018 இல் இருந்து, அணுவாயுதங்கள், காலநிலை மாற்றம் குறித்து உலகத் தலைவர்கள் தம்மிடையிலான அரசியல் இறுக்கத்தைக் குறைப்பதில் தோல்வியுற்றதும், மீளவும் பேரழிவுநாள் கடிகார நேர அமைவு நள்ளிரவுக்கு முன்னதாக இருமணித்துளிகளாக அமைந்தது. பேரழிவுக் கடிகார நேர அமைவு, 2023 இல் நள்ளிரவுக்கு 90 நொடிகள் முன்னதாக, இதுவரை எப்போதும் இலாத அளவுக்கு நெருக்கமாக அமைந்துள்ளது. பெரிதும் மிக அண்மைய காலத்தில் பேரழிவுக் கடிகார நேர அமைவு முன்னேற்றம் கண்டதற்கு உருசியாவின் உக்கிரைன் முற்றுகையே பெரிதும் காரணமானது.
அருவி (இதழ்)
உள்ளடக்கம்
இவ்விதழ் இலங்கை உலக அரசியல் சம்பந்தப்பட்ட பல்வேறு ஆக்கங்களைக் கொண்டிருந்தது. குறிப்பாக தமிழ் தேசியம் தொடர்பான ஆக்கங்களுக்கு முக்கியத்துவம் கொடுக்கப்பட்டிருந்தது. இடைக்கிடையே கருத்துப் படங்களும், கவிதைகளும், இடம்பெற்றிருந்தன. பகுப்பு:ஈழத்து சஞ்சிகைகள் பகுப்பு:அரசியல் தமிழ் இதழ்கள்
அணு ஆயுதப்போர் நடவடிக்கை
வெளி இணைப்புகள்
பகுப்பு:போர்கள் பகுப்பு:போர் திறன்கள் பகுப்பு:அணு ஆயுதங்கள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மகாராசகடை பாறை ஓவியங்கள்
மகாராசகடை பாறை ஓவியங்கள், தமிழ்நாடு, கிருட்டிணகிரி மாவட்டத்தில் கிருட்டிணகிரிக்கு அருகில் உள்ள மகாராசகடைப் பகுதியில் காணப்படும் கற்பதுக்கைகளிலும் பிற இடங்களிலும் காணப்படும் ஓவியங்கள் ஆகும். கற்பதுக்கை ஓவியங்கள் அவற்றின் உட்புறத்தில், பின் பகுதியில் உள்ள கற்பலகைகளின் மேற்பரப்பில் வரையப்பட்டுள்ளன. இவ்வோவியங்களில், விலங்குகள், பறவைகள் என்பவற்றின் உருவங்களுடன் மனித உருவங்களும் காணப்படுகின்றன. இங்குள்ள ஓவியங்கள் வெண்ணிறத்தில் அமைந்துள்ளன.
இப்பகுதியில் பூதிகுட்டை என்னும் சிற்றூருக்கு அருகில் காணப்படும் பாறையில் புலியைக் கொன்று வீரச்செயல் புரிபவர்களைப் பாராட்டும் புலிமங்கல ஊர்வலக் காட்சியைக் குறிக்கும் ஓவியங்கள் உள்ளன. புலியின் மேல் மாலையுடன் நிற்கும் வீரர்கள், வாளுடன் செல்லும் வீரர்கள் போன்ற உருவங்கள் இந்த ஓவியத்தில் காணப்படுகின்றன.
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
காராட்டை ஊராட்சி
காராட்டை ஊராட்சி (Karattai Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1568 ஆகும். இவர்களில் பெண்கள் 772 பேரும் ஆண்கள் 796 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குறுமாத்தூர்
குறுமாத்தூர் என்பது கேரளத்தின் கண்ணூர் மாவட்டத்தில் உள்ள  கண்ணூர் வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. குறுமாத்தூர், பன்னியூர் ஆகிய ஊர்களைக் கொண்டது. இது 50.79 சதுர கிலோமீட்டர் பரப்பளவைக் கொண்டது. வடக்கில் சப்பாரப்படவு, செங்களாயி ஊராட்சிகளையும், கிழக்கில்  செங்களாயி,  மய்யில் ஆகிய ஊராட்சிகளும், தெற்கில்  மய்யில் ஊராட்சியும், தளிப்பறம்பு நகராட்சியும், மேற்கில் தளிப்பறம்பு நகராட்சியும், பரியாரம் ஊராட்சியும்,  சப்பாரப்படவு ஊராட்சியும் அமைந்துள்ளன. .
சான்றுகள்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
போல்ட்சுமான் மாறிலி
போல்ட்சுமான் மாறிலி (Boltzmann constant,
kB
அல்லது k), என்பது வளிமம் ஒன்றில் உள்ள துகள்களின் சராசரி சார்பு இயக்க ஆற்றலை வளிமத்தின் வெப்பநிலையுடன் தொடர்புபடுத்தும் ஓர் இயற்பியல் மாறிலி ஆகும். இதனைக் கண்டுபிடித்த லுட்விக் போல்ட்ஸ்மான் என்பவரின் பெயரால் இம்மாறிலி அழைக்கப்படுகிறது. இது கெல்வின் மற்றும் வளிம மாறிலியின் வரையறைகளிலும், கரும்பொருள் கதிர்வீச்சின் பிளாங்கின் விதி, போல்ட்சுமானின் எந்திரோப்பி சமன்பாடு ஆகியவற்றிலும் நிகழ்கிறது. எந்திரோப்பியைப் போன்று, போல்ட்சுமானின் மாறிலி பரிமாண ஆற்றலை வெப்பநிலையால் வகுக்கிறது.
எஸ்ஐ அடிப்படை அலகுகளின் 2019 மறுவரையறையின் ஒரு பகுதியாக, துல்லியமான வரைவிலக்கணங்கள் வழங்கப்பட்ட ஏழு "வரையறுக்கும் மாறிலிகளில்" போல்ட்சுமானின் மாறிலியும் ஒன்றாகும். போல்ட்சுமானின் மாறிலி துல்லியமாக 1.381 J ஆக வரையறுக்கப்பட்டுள்ளது.
இந்த வரையறை கெல்வினை போல்ட்சுமான் மாறிலி, மீட்டர், வினாடி, கிலோகிராம் ஆகியவற்றின் அடிப்படையில் வரையறுக்க அனுமதிக்கிறது. 2019-ஆம் ஆண்டிற்கு முன்பு, எஸ்ஐ அலகுகளில் இம்மாறிலியின் மதிப்பு ஓர் அளவிடப்பட்ட பெறுமதி ஆகும். போல்ட்சுமான் மாறிலியின் அளவீடுகள் மும்மைப் புள்ளியின் அடிப்படையில் கெல்வினின் வரையறையைப் பொறுத்ததாக இருந்தது. அளவிடப்பட்ட மதிப்புகள் 2019 வரையறையில் பயன்படுத்தப்படும் அளவைத் தீர்மானிக்கப் பயன்படுத்தப்பட்டன.
பேரண்ட இயற்பியல் முதல் நுண்ணியல் இயற்பியல் வரையான இணைப்பு
போல்ட்சுமான் மாறிலி, k, என்பது பேரண்ட (வெப்பவியக்கவிய வெப்பநிலை) மற்றும் நுண்ணியல் (வெப்ப ஆற்றல் இயற்பியலுக்கிடையேயுள்ள அளவீட்டுக் காரணியாகும். பேரளவாய்வின் அடிப்படையில், கருத்தியல் வளிம விதியின் படி, ஒரு கருத்தியல் வளிமத்திற்கு (இலட்சிய வாயு), அழுத்தம் p மற்றும் கன அளவு V ஆகியவற்றின் பெருக்கங்கள், is proportional to the product of பதார்த்த அளவு n (மோல்களில்) மற்றும் தனி வெப்பநிலை T ஆகியவற்றின் பெருக்கத்திற்கு நேர்விகித சமனாக இருக்கும்:
இங்கு R - வளிம மாறிலி (8.314 J⋅K−1⋅mol−1).
இச்சமன்பாட்டில் போல்ட்சுமான் மாறிலியை அறிமுகப்படுத்தும் போது, கருத்தியல் வளிம விதி வேறொரு வடிவத்திற்கு மாறுகிறது:
இங்கு N - வளிமத்தில் உள்ள மூலக்கூறுகளின் அளவு. n = 1 மோல், N என்பது ஒரு போலில் உள்ள துணிக்கைகளின் அளவாகும் (அவகாதரோ மாறிலி).
ஆற்றலின் சமப்பங்கீட்டின் பங்கு
1⁄2kT
ஆகும் (அதாவது, அறை வெப்பநிலையில் கிட்டத்தட்ட 2.07 J, அல்லது 0.013 eV).
மரபார்ந்த புள்ளியியல் எந்திரவியலில், இந்த சராசரி ஒரு சீரான இலட்சிய வாயுக்களுக்கு சரியாக இருக்கும் என்று கணிக்கப்பட்டுள்ளது. ஓரணு இலட்சிய வாயுக்கள் (ஆறு அருமன் வாயுக்கள்) ஒரு அணுவிற்கு மூன்று சுயாதீன அளவுத்தொகைகளைக் கொண்டுள்ளன. இதனால் ஒரு அணுவின் வெப்ப ஆற்றல்
3⁄2kT
ஆகும். இது சோதனைத் தரவுகளுடன் நன்றாக ஒத்துள்ளது. வெப்ப ஆற்றல் அணுக்களின் சராசரி வேக வர்க்கமூலத்தைக் கணிக்க உதவுகின்றது. இது அணு நிறையின் இருமடு மூலத்திற்கு நேர்மாறு விகிதசமனாக உள்ளது. அறை வெப்ப நிலையில், சராசரி வேக வர்க்கமூலம் ஈலியத்திற்கு 1,370 மே/செ ஆகவும் செனானிற்கு 240 மே/செ ஆகவும் அறியப்பட்டுள்ளது.
இயக்கக் கோட்பாட்டின் படி, இலட்சிய வளிமம் ஒன்றின் சராசரி அழுத்தம் p பின்வருமாறு:
இலட்சிய வளிம விதியைச் சேர்க்கும் போது சராசரி நகர்வு இயக்க ஆற்றல் பின்வருமாறு தரப்படுகிறது: நகர்வு இயக்க வேகக் காவி
v
மூன்று சுயாதீன அளவுத்தொகைகளை (ஒவ்வொரு பரிமாணத்திற்கும் ஒன்று) கொண்டுள்ளதாக கருதினால் ஒவ்வொரு சுயாதீன அளவுத்தொகைக்கும் சராசரி ஆற்றல் அதன் மூன்றில் ஒன்றாக இருக்கும், அதாவது,
.
வரலாறு
2017 இல், போல்ட்சுமான் மாறிலிக்கான துல்லியமான அளவுகள் கணக்கிடப்பட்டன.
இந்த தசாப்த கால முயற்சி பல ஆய்வகங்களால் வெவ்வேறு நுட்பங்களுடன் மேற்கொள்ளப்பட்டது. இது 2019 இன் எசுஐ அலகுகளின் மறுவரையின் அடித்தளமாக அமைந்தது. இந்த அளவீடுகளின் அடிப்படையில், அறிவியல் மற்றும் தொழில்நுட்பத்திற்கான தரவுக்கான குழு (CODATA) அனைத்துலக முறை அலகுகளின் பயன்படுத்தக்கூடிய போல்சுமானின் மாறிலியாக 1.380 649 × 10−23 J⋅K−1 என்னும் திட்ட அளவைப் பயன்படுத்தப் பரிந்துரைத்தது.
வெளி இணைப்புகள்
பகுப்பு:புள்ளியியல் எந்திரவியல் பகுப்பு:வெப்ப இயக்கவியல் பகுப்பு:இயற்பியல் மாறிலிகள்
பசுபதிநாத் கோவில்
பசுபதிநாத் கோவில் (நேபாளி: पशुपतिनाथको मन्दिर) உலகிலுள்ள மிகப்பெரிய இந்துக் கோவில்களுள் ஒன்று. நேபாளத் தலைநகரான காத்மாண்டுவின் கிழக்குப் பகுதியில் ஓடும் பாக்மதி ஆற்றின் கரையிலுள்ள இக்கோவில் சிவனுக்கான ஒரு கோவிலாகும்.
இக்கோவிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோவில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.
பசுபதிநாதரின் பக்தர்கள் (பொதுவாக இந்துக்கள்) மட்டுமே கோவில் வளாகத்திற்குள் அனுமதிக்கப்படுகின்றனர். இந்துக்கள் அல்லாதோர் பாக்மதி ஆற்றின் மற்றொரு கரையிலிருந்து மட்டுமே கோவிலைப் பார்க்க அனுமதிக்கப்படுகின்றனர். மேலும் தோல் ஆடை அணிந்து வருவோரும் கோவிலுக்குள் அனுமதிக்கப்படுவதில்லை.
தல புராணம்
இக்கோவில் எப்போது நிறுவப்பட்டது என்பது உறுதியாக அறியப்படவில்லை. நேபாள புராணங்களான மகாத்மயா மற்றும் ஹிம்வத்கந்தா என்பனவற்றின் கூற்றுப்படி ஒரு கதை நம்பப்படுகிறது. அஃது, கைலாய மலையில் வாழ்வது சிவனுக்கு மிகவும் அலுத்து விட்டதால் அதிலிருந்து விடுபடும் பொருட்டு ஒரு நாள் புதிய இடமொன்றைத் தேடினார். இறுதியில் காத்மாண்டுப் பள்ளத்தாக்கைக் கண்டுபிடித்தார். யாரிடமும் கூறாமல் தன்னிடத்தை விட்டுப் பிரிந்துப் பள்ளத்தாக்கில் வசிக்கலானார். பிற கடவுளர் அவரது மறைவிடத்தைக் கண்டுபிடிப்பதற்குள், அவர் அங்கு பசுபதி என்ற பெயரில் விலங்குகளின் கடவுளாகப் புகழ் பெற்றுப் போற்றப்பட்டார். பிற கடவுளர் அவரைத் தேடி அங்கு வந்த போது அவர் ஒரு பெரிய மான் வடிவில் மாறுவேடம் பூண்டார். அவர்கள் அவரிடத்து உதவி கேட்டபோதும் அவர் உதவாமல் அம்மான் வேடத்திலேயே சுற்றித் திரிந்தார். மேலும் சிவன் பிற கடவுளரது கோரிக்கைகளை ஏற்க மறுத்ததால் அவர்கள் தங்களது ஆற்றலைப் பயன்படுத்தத் திட்டமிட்டனர். திருமால் அவரது கொம்புகளை திடீரெனப் பிடித்ததில் அவை துண்டுகளாக உடைந்து சிதறின. பின்னர் திருமால் பாக்மதி ஆற்றங்கரையில் ஒரு கோவிலை நிறுவி அங்கு உடைந்த மான் கொம்புகளைக் கொண்டு லிங்கச் சிலையை உருவாக்கினார். காலப்போக்கில் அக்கோவிலானது சிதைவடைந்தது. மேலும் அது யாராலும் கண்டுகொள்ளப்படவும் இல்லை. பின்னர் ஒரு நாள் ஓர் ஆடு அம்மண்மேட்டின் மீது பாலைச் சுரந்தது. அவ்விடத்தைச் சுற்றி அந்த ஆடு தன் கால்களால் தோண்டப் புதையுண்ட கோவில் வெளிப்பட்டது. பின்னர் அந்த லிங்கச் சிலை கண்டறியப்பட்டு மீண்டும் கோவில் நிறுவப்பட்டது.
இடையன் கதை
சிவன் முறை ஒரு மான் வடிவம் எடுத்துக் பாக்மதி ஆற்றின் காடுகளில் அலைந்து திரிந்த போது கடவுளர் அந்த மானைப் பிடிக்க அதன் கொம்புகளைப் பற்றினர். அப்போது அக்கொம்பு உடைந்து சிவனின் உரு வெளிப்பட்டது. அது முதல் அம்மானின் உடைந்த கொம்பு ஒரு லிங்கமாக வழிபடப்பட்டது. ஆனால், காலப்போக்கில் அது புதையுண்டது. பல நூற்றாண்டுகளுக்குப் பின்னர் ஓர் இடையன் தான் மேய்த்து வந்த மாடு அங்கு தானே பால் பொழிந்ததைக் கண்டு, அங்கே லிங்க உருவத்தைக் கண்டறிந்தான் எனக் கூறப்படுகிறது.
லிச்சாவி வம்சம்
நேபாளத்தின் லிச்சாவி வம்சாவளியைச் சேர்ந்த கோபால்ராஜ் என்ற அரசன் காலத்தில் கிடைத்த, பொ.ஊ. 753 -ஐச் சேர்ந்த, 'இரண்டாம் ஜெயதேவர்' என்பவரால் அமைக்கப்பட்டு, இக்கோயிலின் வெளிச்சுற்றில் கிடைத்த கல்வெட்டுச் சான்றின்படி  இக்கோவில் 'சுபஸ்பதேவர்' என்பவரால் கட்டப்பட்டது. அவரது காலம் தொடங்கி அதாவது பொ.ஊ. 464–505 வரை 39 தலைமுறைகளாக 'மானதேவர்' என்பவரின் காலம் வரை அக்கோயிலில் வழிபாடு நடந்தமைத் தெரியவருகிறது.
கோவில் சான்றுகள்
சுபஸ்பதேவர் இங்கு ஐந்து நிலை மாடங்கள் கொண்ட கோவில் அமைப்பதற்கு முன்பே அங்கு லிங்க வடிவத்தில் இறைவனை வழிபாடு செய்யும் கோவில் ஒன்று இருந்தது. காலப்போக்கில் இந்தக் கோவிலை பழுதுபார்த்து புணரமைக்கும் தேவை எழுந்தது. எனவே இங்கு சுபஸ்பதேவரால் கோவில் கட்டப்பட்டது என்றும் கூறப்படுகிறது. பின்னர் இடைக்காலத்தில் இந்த கோவில் 'சிவதேவர்' (பொ.ஊ. 1099–1126) என்ற மன்னரால் மறுகட்டுமானம் செய்யப்பட்டதாகவும் அதன் பின் ஆனந்த மல்லர் என்ற அரசன் இக்கோவிலுக்கு ஒரு கூரை அமைத்து அதனைப் புதுப்பித்தார் எனவும் கோவில் சான்றுகள் கூறுகின்றன.
புணரமைப்பு வரலாறு
இக்கோவிலின் கட்டிடங்கள் கறையான்களால் அரிக்கப்பட்டு பாழடைந்ததால் நேபாள மன்னர் பூபேந்திர மல்லா என்பவரால் இக்கோவில் முதன்முதலில் பதினேழாம் நூற்றாண்டில் புணரமைக்கப்பட்டது. இதில் 11 மற்றும் 14 ஆம் நூற்றாண்டைச் சேர்ந்த கையெழுத்துப் பிரதிகளில் குறிக்கப்பட்டுள்ள வைணவக் கோவிலாகிய ராமர் கோவிலையும், குஹ்யேஸ்வரி கோவிலையும் உள்ளடக்கிய இரண்டு அடுக்குகள் கொண்ட மேலும் எண்ணற்ற கோயில்கள் இந்தக் கோவிலை சுற்றிலும் நிறுவப்பட்டன.
கோவில் பூசாரிகள்
இக்கோவிலின் மூலவரான பசுபதிநாதரை நான்கு வம்சாவளியைச் சேர்ந்த பூசாரிகள் மட்டுமே தொடமுடியும். ஒன்பதாம் நூற்றாண்டில் இந்து சமய எழுச்சியைத் தோற்றுவிக்க மூல காரணமாக விளங்கிய ஆதி சங்கரர் அவர்கள் கேட்டுக் கொண்டதற்கிணங்க இக்கோயிலின் நடை முறைகள் கடைபிடிக்கப்பட்டன. இந்நடைமுறைகள் இந்தியா எங்கும் உள்ள, ஆதி சங்கரரால் மேம்படுத்தப்பட்ட மேலும் சில இந்து கோயில்களிலும் கடைபிடிக்கப்பட்டு வந்துள்ளன. பின்னாட்களில் ஆண்ட இந்து சமய 'மல்லா' மன்னர்களும் ஆதிசங்கரரின் இந்தக் கோரிக்கையை விடாது போற்றி வந்தனர்.
எவ்வாறிருப்பினும் அண்மையில் இந்நடைமுறை மாற்றம் கண்டது. நேபாளத்தில் முடியாட்சி அகற்றப்பட்டு குடியாட்சி ஏற்பட்ட பின்னர் நேபாள பூசாரிகள் இந்து எதிர்ப்பு மாவோயிச அரசினால் ஆதரிக்கப்பட்டனர். ஆனால் நேபாள மக்கள் இதனை தங்கள் மதத்தில் ஏற்பட்ட குறுக்கீடாகக் கருதுகின்றனர்.
கோவில் கட்டமைப்பு
இக்கோவில் பகோடா கட்டடக்கலை முறைப்படி கட்டப்பட்டுள்ளது. பகோடா முறையின் அனைத்து சிறப்புகளையும் உள்ளடக்கியவாறு கோவிலானது கனசதுர வடிவில் மரங்களைக் கொண்டும் தாமிர மேற்கூரையில் தங்க முலாம் பூசப்பட்டும் கட்டப்பட்டுள்ளது. இக்கோவில் நான்கு முதன்மை வாயில்களைக் கொண்டுள்ளது. இவ்வாயில்கள் அனைத்துமே வெள்ளியால் செய்யப்பட்டவையாகும். கோவிலின் மேல் ஒரு தங்கத்தால் ஆன கலசம் உள்ளது. பசுபதிநாத் சிலையானது ஆறடி உயரத்தில் ஆறடி சுற்றளவில் கருங்கல்லால் செய்யப்பட்டிருக்கிறது. பசுபதிநாதரின் கிழக்குப் பகுதியில் 'வாசுகிநாதர்' வீற்றுள்ளார்.
ஆர்ய காட்
இக்கோவில் அமைந்துள்ள பாக்மதி ஆற்றங்கரையில் ஆர்ய காட் என்றழைக்கப்படும் சுடுகாடும் உள்ளது. இங்கு உயிர் பிரிந்து உடல் எரியூட்டப்படின் நற்கதி கிட்டும் என்பது இந்துக்களிடையே உள்ள ஒரு நம்பிக்கை ஆகும். இந்தியாவில் காசியும் இதே நம்பிக்கையைப் பெற்றிருக்கக்கூடிய ஒரு தலம் என்பது குறிப்பிடத்தக்கது.
2009ஆம் ஆண்டு ஏற்பட்ட சச்சரவுகள்
மல்லா சகாப்தத்திலிருந்து தொடர்ந்து தென்னாட்டிலிருந்து வந்த பிராமணப் பூசாரிகள் (பட்டர்கள்) கோவில் நிர்வாகத்தில் நுழைந்தது நேபாளிகளிடையே பெரும் சர்ச்சையை கிளப்பியிருந்தது. சனவரி 2009-இல் மூல பட்டரின் திடீர்ப் பதவி விலகலைத் தொடர்ந்து மாவோயிச ஆதரவு நேபாள அரசு, ஒரு நேபாளியை உடனுக்குடன் மூல பட்டராக பணியமர்த்தியது. இவ்வாறாகக் கோவிலின் நீண்ட கால தேவைகளுக்கு அவ்வரசு வழியேற்படுத்தியது. . நேபாளியின் பணியமர்த்தலுக்கு தாங்கள் ஆதரவாக இருப்பதாகவும் ஆனால் பணியமர்த்தல் ஒரு வரைமுறையின்றி இருப்பதாகவும் கூறி கோவிலின் பண்டாரிகளால் எதிர்க்கப்பட்டது. . இவ்விவகாரம் நீதிமன்றத்திற்குக் கொண்டு செல்லப்பட்டதால், பட்டர் பணியமர்த்தல் நேபாள உச்சநீதிமன்றத்தின் கட்டுப்பாட்டிற்குச் சென்றது. . ஆனாலும் நேபாளத்திற்கு வெளியிலும் உள்ளும் இருக்கின்ற இந்துக்களின் தொடர் எதிர்ப்பினால் அம்முறை கைவிடப்பட்டு பழைய நிலைமையே தொடரும் என்று அறிவிக்கப்பட்டது.
இக்கோவில் 2015 ஆம் ஆண்டு ஏப்ரல் மாதம் 25 ஆம் தெகதி ஏற்பட்ட பூகம்பத்தில் எந்த வித இடிபாடுகளும் இன்றி தப்பித்தது. ஆனால் அங்கிருந்த அதிகமான அதிசய சின்னங்கள் அழிந்தன.
வெளி இணைப்புகள்
பகுப்பு:நேபாள இந்துக் கோயில்கள் பகுப்பு:சிவன் கோயில்கள் பகுப்பு:இந்து யாத்திரைத் தலங்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:இந்து புனிதத் தலங்கள்
டேவிட் மில்லர்
டேவிட் ஆண்ட்ரூ மில்லர் (David Andrew Miller, பிறப்பு: சூன் 10 1989), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் தென்னாப்பிரிக்க அணிக்காக ஒருநாள் பன்னாட்டுத் துடுப்பாட்டப் போட்டிகளிலும், பன்னாட்டு இருபது20 போட்டிகளிலும் கலந்து கொண்டுள்ளார் முதல்தர துடுப்பாட்டப் போட்டிகளிலும்,  ஏ-தர துடுப்பாட்டப் போட்டிகளிலும் விளையாடியுள்ளார். இடதுகை அதிரடி ஆட்டக்காரரான இவர் வலதுகை புறத்திருப்ப பந்து வீச்சாளர் ஆவார். இவர் இந்தியன் பிரீமியர் லீக் போட்டிகளில் கிங்சு இலெவன் பஞ்சாபு அணியின் முன்னாள் தலைவராக இருந்தார்.
2012
2012 இந்தியன் பிரீமியர் லீக் தொடரில் இவர் 6 போட்டிகளில் மட்டுமே விளையாடினார். இதில் 98 ஓட்டங்களை எடுத்தார். இவரின் அதிகபட்ச ஓட்டம் இறுதிவரை ஆட்டமிழக்காமல் எடுத்த 38 * ஓட்டங்கள் ஆகும். இவரின் சராசரி 32.66 ஆக இருந்தது.
2013
2013 இந்தியன் பிரீமியர் லீக் தொடரில் கிங்சு இலெவன் பஞ்சாபு அணி நிர்வாகம் இவரை 6 கோடி ரூபாய் மதிப்பில் ஏலத்தில் எடுத்தது. அந்தத் தொடரின் அனைத்துப் போட்டிகளிலும் இவர் விளையாடினார்.
மே 6, 2013 இல் மொகாலியில் உள்ள பிந்த்ரா விளாயாட்டு அரங்கத்தில் நடைபெற்ற பெங்களூர் ராயல் சேலஞ்சர்ஸ் அணிக்கு எதிரான போட்டியில் 38 பந்துகளில் இறுதிவரை ஆட்டமிழக்காமல் 101* ஓட்டங்கள் எடுத்தார். இதன்மூலம் இந்தியன் பிரீமியர் லீக் தொடர்களில் அதிவிரைவாக நூறு ஓட்டங்கள் எடுத்தவர்கள் பட்டியலில் இவர் மூன்றாம் இடம் பெற்றார். இந்தப் போட்டியில் மில்லர் 41 ஓட்டங்கள் இருந்தபோது அவர் அடித்த பந்தை விராட் கோலி கேட்ச் பிடிக்கத் தவறினார். இவர் 12 போட்டிகளில் விளையாடி 418 ஓட்டங்களை எடுத்தார். இவரின் அதிகபட்ச ஓட்டம் இறுதிவரை ஆட்டமிழக்காமல் எடுத்த 101 * ஓட்டங்கள் ஆகும். இவரின் சராசரி 59.71 ஆக இருந்தது, இவரின் ஸ்டிரைக் ரேட் 164.56 ஆகும்.
2014
2014 இந்தியன் பிரீமியர் லீக் தொடரிலும் இவர் கிங்சு இலெவன் பஞ்சாபு அணிக்காக அனைத்துப் போட்டிகளிலும் விளையாடினார். சிறப்பாக பங்களித்து அணியை இறுதிப் போட்டிக்கு அழைத்துச் செல்ல உதவினார். இவர் 16 போட்டிகளில் விளையாடி 446 ஓட்டங்களை எடுத்தார். இவரின் அதிகபட்ச ஓட்டம் 66 ஆகும். இவரின் சராசரி 44.60 ஆக இருந்தது, இவரின் ஸ்டிரைக் ரேட் 149.16 ஆகும்.
2015
2015 இந்தியன் பிரீமியர் லீக் தொடரிலும் இவர் கிங்சு இலெவன் பஞ்சாபு அணிக்காக விளையாடினார். மே 9, 2015 இல் கொல்கத்தா நைட் ரைடர்ஸ் அணிக்கு எதிரான போட்டியில் ஆறு ஓட்டங்கள் அடித்த போது அந்தப் போட்டிக்கு பாதுகாப்பு அளிக்க வந்த காவல்துறை அதிகாரியின் கண்ணில் அந்த பந்து பட்டது. பின் இதற்காக மில்லர் மன்னிப்பு கோரினார். இவர் 13 போட்டிகளில் விளையாடி 357 ஓட்டங்களை எடுத்தார். இவரின் அதிகபட்ச ஓட்டம் 86* ஆகும். இவரின் சராசரி 32.45 ஆக இருந்தது, இவரின் ஸ்டிரைக் ரேட் 134.21 ஆகும்.
2016
2014 ஆம் ஆண்டில் சிறப்பான திறனை வெளிப்படுத்தியதால் 2016 இந்தியன் பிரீமியர் லீக் தொடரில் கிங்சு இலெவன் பஞ்சாபு அணி நிர்வாகம் இவரை தலைவராக நிர்ணயித்தது. ஆனால் அணித் தலைவராக இவரால் சிறப்பாக செயல்பட இயலவில்லை. இவரின் தலைமையில் விளையாடிய ஆறு போட்டிகளில் ஐந்து போட்டிகளில் அணி தோல்வியைத் தழுவியது. அதனால் அணித் தலைவராக முரளி விஜய் நியமனம் ஆனார்.
வெளியிணைப்புகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1989 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
சிங்கள பௌத்தம்
பௌத்த சமயம் என்பது கிமு 566-486 ஆம் காலப்பகுதிகளில் வாழ்ந்த சித்தார்த்த கௌதமர் என்பவரின் உயரிய தத்துவமாகும். இவர் உலக வாழ்வியல் இன்பங்களைத் வெறுத்து "நிலையாமை" குறித்த பட்டறிவுடன் பற்றுகளை நீக்கி துறவறம் பூண்டு புத்த (ஞானம்) நிலையடைந்ததாகக் கூறப்படுகின்றது. இதனால் இவர் கௌதம புத்தர் என்று அழைக்கப்படுகின்றார்.
இவரது தத்துவங்கள் மிகவும் உயரிய கோட்பாடுகளைக் கொண்டதாகும். இதனை சமயம் என்று கூறுவதை விட தத்துவப் போதனைகள் என்று கூறுவதே மிகவும் பொருத்தமானதாகும். இத் தத்துவப் போதனைகள் இவரது சீடர்களால் பரப்பப்பட்டது. இவை காலப்போக்கில் ஒரு சமயமாகவும் உருவெடுத்தது. இந்தியாவில் தோன்றிய இம்மதம் இன்றைய பாக்கிஸ்தான் மற்றும் ஆப்கானிஸ்தான் உற்பட மத்திய ஆசிய நாடுகளில் பரவிய இம் மதம் திபெத், சீனா, ஹொங்கொங், ரசியா, மொங்கோலியா, தாய்லாந்து, கம்போடியா, மியான்மார், லாவோஸ், வியட்நாம், யப்பான், கொரியா என பல ஆசிய நாடுகளிற்கும் பரவியது. அவ்வாறே இலங்கை தீவுக்கும் பரவியது.
இலங்கையில் பௌத்தம்
இலங்கையின் வரலாற்று ஆவணமாகக் கருதப்படும் மகாவம்சம் நூலில் கி.மு.3 ஆம் நூற்றாண்டின் நடுப்பகுதியில் மகிந்தனால் இலங்கையில் பௌத்தம் அறிமுகம் செய்யப்பட்டதாகக் கூறப்படுகின்றது. அக் காலப்பகுதியில் இலங்கையின் அனுராதப்புரத்தை தலைநகராகக் கொண்டு ஆட்சிப் புரிந்துகொண்டிருந்த அரசனின் பெயர் தேவநம்பியதீசன். என்றும் அவன் புத்த மதத்தை தழுவியதுடன், இலங்கையிலும் புத்த மதம் பரவ வழிவகை செய்தான் என்றும் கூறப்படுகின்து.
வெளியினைப்புகள்
* பகுப்பு:சிங்களம்
ஆ. மணவழகன்
முனைவர் '''ஆ. மணவழகன்''' (Prof. Dr. A.MANAVAZHAHAN)  தமிழ்நாட்டைச் சேர்ந்த தமிழ் அறிஞர். சேலம் மாவட்டம் கெங்கவல்லியில் 1977 ஆம் ஆண்டு பிறந்தார். பெற்றோர் ஆறுமுகம்-பெரியக்காள்.
கல்வி
பணி
சென்னை, அண்ணா பல்கலைக்கழகத்தில் தமிழ்-கணினி ஆராய்ச்சியாளராகவும்(2000-2004), சென்னை, டி.ஆர்.பி.சி.சி.சி இந்துக் கல்லூரியில் தமிழ்த்துறை விரிவுரையாளராகவும் (2004-2005), சென்னை எஸ்.ஆர்.எம். பல்கலைக்கழகத்தில் தமிழ்த்துறைத் தலைவராகவும் (2005-2011) பணியாற்றியவர். 2011-ஆம் ஆண்டு சென்னை, உலகத் தமிழாராய்ச்சி நிறுவனத்தின் சமூகவியல், கலை (ம) பண்பாட்டுப் புலத்தில் உதவிப் பேராசிரியராகப் பணியில் சேர்ந்த இவர், 2013ஆம் ஆண்டுமுதல் இப்புலத்தின் இணைப் பேராசிரியராகப் பணியாற்றி வருகிறார். மேலும், உலகத் தமிழாராய்ச்சி நிறுவனத்தில் அமைக்கப்பட்டுள்ள ‘பழந்தமிழர் வாழ்வியல் காட்சிக் கூடத்தின்’ பொறுப்பாளராகவும்  இருந்து வருகிறார்.
கவிதைத் தொகுப்பு
1. 'கூடாகும் சுள்ளிகள்', அய்யனார் பதிப்பகம், 2010.
பதிப்பாசிரியர்:
1. இந்திய ஆட்சிப் பணி – தமிழ் முதன்மைத் தாள், உலகத் தமிழாராய்ச்சி நிறுவனம்
3. ஆதிசைவம், உலகத் தமிழாராய்ச்சி நிறுவனம் – 2013
4. தூய தமிழ்க் காவலர் தமிழ்க் கடல் மறைமலை அடிகளார், உலகத் தமிழாராய்ச்சி நிறுவனம் - 2013
5. மறைமலையடிகளாரின் பன்முகப் பார்வை, உலகத் தமிழாராய்ச்சி நிறுவனம் - 2014
7. கிரேக்கக் காப்பியத்தில் மகாபாரதத் தமிழர், உலகத் தமிழாராய்ச்சி நிறுவனம் – 2015
8. சங்கத் தமிழ்க் குழவிக்குச் செவிலியாகும் சிவப்பிரகாசர், உலகத் தமிழாராய்ச்சி நிறுவனம் – 2016
9. புறநானுற்றில் பண்பாட்டியல், உலகத் தமிழாராய்ச்சி நிறுவனம் – 2016
10. சங்க இலக்கியத்தில் பண்டையத் தமிழர்களின் வாழ்வியல் முறைகள், செந்திலதிபன் பதிப்பகம், 2018.
11. புத்திலக்கியங்களில் தமிழ்ச் சமூக விழுமியங்கள் (புதின இலக்கியம்), உலகத் தமிழாராய்ச்சி நிறுவனம், 2019.
12. புத்திலக்கியங்களில் தமிழ்ச் சமூக விழுமியங்கள் (கவிதை, சிறுகதை இலக்கியம்), உலகத் தமிழாராய்ச்சி நிறுவனம், 2019.
13. ஐநூறு யுனானி மூலிகைகளும் மருத்துவ குணங்களும் (பா வடிவில்), உலகத் தமிழாராய்ச்சி நிறுவனம், 2021
14. ஐம்பெரும் பூதத்து இயற்கை, உலகத் தமிழாராய்ச்சி நிறுவனம், 2021.
குறும்படங்கள் மற்றும் ஆவணப் படங்கள் தயாரிப்பு: www.thamizhiyal.com
தமிழ்நாடு அரசின் நிதிநல்கையுடன், பழந்தமிழரின் வாழ்வியல் சிறப்புகளை உணர்த்தும் பத்து ஆவணப் படங்களைத் தமிழிலும் ஆங்கிலத்திலும்
தயாரித்துள்ளார்.
1. பழந்தமிழர் வாழ்வியல்
2. தமிழர் நீர் மேலாண்மை
3. பழந்தமிழர் மருத்துவம்
4. பழந்தமிழர் போரியல்
5. பழந்தமிழர் ஆட்சித்திறன்
6. பழந்தமிழர் ஐந்திணை வாழ்வியல்
7. பழந்தமிழர் வேளாண் மேலாண்மை
8. பழந்தமிழர் கட்டடக் கலை
9. பழந்தமிழர் நெசவுத் தொழில்நுட்பம்
ஆங்கிலத்தில்:
1. Ancient Tamilian’s Lifestyle of the Five Species of Land, Documentary Film, 2021.
2. Ancient Tamilian’s Agricultural Management, Documentary Film, 2021.
3. Ancient Tamilian’s Weaving Technology, Documentary Film, 2021.
4. Ancient Tamilian’s Architecture, Documentary film, 2021.
5. Conventional Arts of the Ancient Tamils, Documentary Film, 2021.
பழந்தமிழர் வாழ்வியல் காட்சிக் கூடம் - உருவாக்கப் பணி:
சென்னை, தரமணியில் உள்ள உலகத் தமிழாராய்ச்சி நிறுவனத்தில் அமைக்கப்பட்டுள்ள 'பழந்தமிழர் வாழ்வியல் காட்சிக்கூட' உருவாக்கப்பணியில் அரசிற்குத் திட்டக் கருத்துரு வழங்கல், காட்சிப் பொருண்மை தேர்வு, காட்சி வடிவமைப்பு, காட்சிக்கூட அமைப்பு, ஒருங்கிணைப்பு, குறும்படம் தயாரிப்பிற்காக எழுத்துரு, நெறியாள்கை போன்ற பணிகளைச் சிறப்புடன் மேற்கொண்டார். தற்போது அதன் பொறுப்பாளராக இருந்து வருகிறார்.
விருதுகள்
வெளி இணைப்பு
http://anichchem.blogspot.in/
http://pazhanthamizharvazhviyal.org/
https://www.facebook.com/manavazhahan
https://scholar.google.com/citations?user=mB0VOO4AAAAJ&hl=en பகுப்பு:தமிழறிஞர்கள்
சிகாமட்
சிகாமட் (மலாய்: Segamat; ஆங்கிலம்: Segamat; சீனம்: 昔加末); என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்துள்ள நகரம் ஆகும். ஜொகூர் மாநிலத் தலைநகரமான ஜொகூர் பாருவில் இருந்து 172 கி.மீ. வடக்கே உள்ளது. நெகிரி செம்பிலான், பகாங் ஆகியவை இதன் எல்லை மாநிலங்களாக அமைந்துள்ளன.
இந்த நகரம் வேளாண்மைத் தொழிலைச் சார்ந்த நகரம் ஆகும். சுற்றியுள்ள நிலப் பகுதிகளில் (இ)ரப்பர், செம்பனை உற்பத்தி செய்யப் படுகின்றன. டுரியான் எனும் முள்நாறிப் பழத்திற்கு இந்த நகரம் பெயர் போனது.
வரலாறு
சுல்தான் மகமுட் சாவும் பெண்டகாரா தெப்போ (Bendahara Tepok) என்பவரும் மலாக்காவில் இருந்து தங்களின் குடிமக்களுடன் சிகாமட்டிற்கு அருகில் உள்ள பாகோ எனும் இடத்தில் வந்து குடியேறினார்கள். அங்கேயும் போர்த்துகீசியர்கள் தொடர்ந்து வந்து மகமுட் சாவைத் தாக்கினர். பின்னர் சுல்தான் மகமுட் சா, அங்கே இருந்து பெனாரிக்கான் எனும் இடத்திற்கு இடம் பெயர்ந்தார்.
பகாங் மாநிலத்திற்கு இடம் மாறிச் செல்வதே அவர்களின் நோக்கமாகும். அப்படி அவர்கள் இடம் மாறிப் போய்க் கொண்டிருக்கும் போது ஓர் இடத்தில் தங்கி ஓய்வு எடுத்தனர்.
செகார் மாட்
அப்போது சுல்தான் மகமுட் சாவின் டத்தோ பெண்டாகாராவிற்கு தாகம் எடுக்கவே குடிக்கத் தண்ணீர் கேட்டார். டத்தோ பெண்டாகாரா என்பவர் சுல்தானின் தலைமை நிருவாகி. அருகில் இருந்த ஓர் ஓடையில் இருந்து தண்ணீரை எடுத்து வந்து அவரிடம் கொடுத்தார்கள். அதைப் பருகிய டத்தோ பெண்டாகாரா ‘தண்ணீர் நன்றாக - சுவையாக இருக்கிறது’ என்று நன்றிப் பெருக்குடன் சொன்னார்.
டத்தோ பெண்டாகாரா அப்போது சொன்ன மலாய்ச் சொற்கள். “Segar Amat”. தமிழில் ‘செகார் மாட்’. Amat என்பது சுல்தான் மகமுட் சாவின் சுருக்கப் பெயர் ஆகும். சுல்தான் மகமுட் சா மறுமொழி கூறாமல் புன்னகை மட்டும் செய்தார். அதன் பின்னர் அவர்கள் ஓய்வு எடுத்த அந்த இடத்திற்கு செகார் மாட் எனும் பெயர் வந்தது.
’செகார் மாட்’ எனும் சொல் காலப் போக்கில் சுருங்கி இப்போது ’சிகாமட்’ என்று அழைக்கப் படுகின்றது. சிகாமட்டின் பழைய பெயர் ரந்தாவ் பாஞ்சாங். 20 ஆம் நூற்றாண்டு தொடக்க காலம் வரை ரந்தாவ் பாஞ்சாங் என்றுதான் அழைக்கப்பட்டு வந்தது.
பொருளாதாரம்
சிகாமட்டின் பொருளாதார முன்னோடியாக விளங்குவது வேளாண்மைதான். சிகாமட் மாவட்ட மக்களில் 61.8 விழுக்காட்டினர் வேளாண்மையையே நம்பி வாழ்கின்றனர். அடுத்து தொழில் துறையில் 13.1 விழுக்காட்டினரும் அரசாங்கப் பணியில் 12.2 விழுக்காட்டினரும் ஈடுபட்டுள்ளனர்.
சிகாமட் போக்குவரத்து தொடர்புகள்
கூட்டரசு நெடுஞ்சாலை 30px சிகாமட் நகரத்தை தங்காக், மலாக்கா, மூவார், பத்து பகாட் நகரங்களுடன் இணைக்கின்றது. மற்றொரு வடக்கு-தெற்கு விரைவுச் சாலையும் 30px தங்காக் நகரை இணைக்கின்றது. இதைத் தவிர, துன் ரசாக் நெடுஞ்சாலை 30px கிழக்கு கரை நகரமான குவாந்தனை இணைக்கின்றது.